सरस्वती चौधरी (खेलाडी)
सरस्वती चौधरी एक  नेपाली महिला भलिबल खेलाडी हुन्। उनी नेपाली महिला  राष्ट्रिय भलिबल टिम तथा एपीएफ क्लबका खेलाडी हुन्। भलिबलमा स्पाइकरका रूपमा खेल्ने गर्दछिन्। सरस्वती वर्तमान नेपाली भलिबल जगतकि एक सफल तथा उत्कृष्ट महिला भलिबल खेलाडी हुन्।

प्रारम्भिक जीवन

बाल्यकाल

शिक्षा

खेल जीवन
एपिएफ नेपाली भलिबलको सर्वाधिक सफल
टोली हो। पछिल्लो समय एपिएफ प्रायःसबै घरेलु प्रतियोगिताको फाइनलमा पुग्ने गरेको छ। एपिएफलाई बलियो टोली बनाउनमा ६ फिट उचाइकी सरस्वतीले मुख्य स्पाइकरको भूमिका निभाउँदै आएकी छन्।

सरस्वतीले पश्चिमाञ्चलको फिस्टेल स्कुलबाट व्यावसायिक भलिबल करिअर सुरु गरेकी हुन्। उनले नेपाली खेलकुदको
प्रतिष्ठित पल्सर स्पोर्टस अवार्ड २०७० को
लोकप्रिय खेलाडीको पुरस्कार जितेकी
थिइन्। सरस्वतीलाई २०७० सालमा नेपाल
भलिबल संघले वर्षको उत्कृष्ट खेलाडीबाट पुरस्कृत गरेको थियो। उनले सशस्त्र प्रहरीआइजिपी कप भलिबलमा
उत्कृष्ट खेलाडी हुँदै स्कुटर र २०६९ सालमा
ढोरपाटन डबल लिग भलिबलमा राइजिङ
खेलाडी हुँदै स्कुटर पुरस्कार पाएकी थिइन्।

राष्ट्र 
धनगढीकी सरस्वतीले २०७१ प्रथम दक्षिण एसियाली आमन्त्रण भलिबलबाट राष्ट्रिय टोलीमा डेब्यु गरेकी हुन्। जुन प्रतियोगितामा नेपालले श्रीलङ्कालाई हराउँदै रजत पदक जितेको थियो।

क्लब 
सरस्वती नेपाली भलिबलमा  एपिएफ क्लबबाट घरेलु प्रतियोगितामा खेल्ने

प्रशिक्षण
महिला राष्ट्रिय भलिबल टोलीकी स्पाइकर सरस्वती चौधरी वैदेशिक प्रशिक्षणका लागि जापान गएकी थिइन्। सरस्वतीले जापानमा युनिभर्सिटी अफ टिसुकुबामा करिब एक महिना प्रशिक्षण लिएकि थिइन्। युनिभर्सिटीको छात्रवृत्तिमा उनले जापानमा प्रशिक्षण गर्ने अवसर पाएकी हुन्। विदेशी
युनिभर्सिटीमा प्रशिक्षण गर्ने सरस्वती पहिलो नेपाली महिला भलिबल खेलाडी हुन्। पुरुषतर्फ राष्ट्रिय पुरुष टोलीका स्पाइकर दुर्जकुमार राईले जर्मनीमा प्रशिक्षण गर्दै व्यावसायिक भलिबल
खेलेका थिए।

सरस्वतीले जापानको प्रशिक्षणले आफ्नो
खेल स्तर बढ्ने विश्वास लिएकी थिइन्। उनले भनेकि थिइन्, ‘जापान भलिबलका लागि राम्रो देश हो। जापानमा प्रशिक्षण र खेल्न पाउनु मेरो लागि महŒवपूर्ण अवसर हो। प्राविधिक कुरामा बढीभन्दा बढी ध्यान
दिनेछु।’

प्रशिक्षणका क्रममा सरस्वतीले युनिभर्सिटी टिमबाट समेत खेल्न सक्ने अपेक्षा गरेकी थिइन् तर त्यो सम्भव हुन सकेन। उनले भनिन्, ‘प्रशिक्षणका क्रममा प्रतियोगिता भए मैले खेल्ने सम्भावना छ तर त्यसको लागि मैले राम्रो प्रदर्शन देखाउनुपर्छ।’

उपाधिहरू

नेपाल
सेन्ट्रोन जोन महिला भलिबल प्रतियोगिता
विजेता(१):२०१९

पुरस्कारहरू
पल्सर स्पोर्ट्स अवार्ड
उत्कृष्ट महिला खेलाडी :२०७०

एनभीए वर्ष पुरस्कार
उत्कृष्ट महिला खेलाडी :२०७५

उत्कृष्त वर्ष खेलाडी
भलिबलबाट:२०७२

प्रतियोगितामा उत्कृष्ट पुरस्कारहरू
२०६९ सशस्त्र प्रहरीआइजिपी कप
२०६९ ढोरपाटन डबल लिग भलिबल

सन्दर्भ सामाग्रीहरू

बाह्य सुत्रहरू

श्रेणी :जीवनी 
 जीवित मानिसहरू
नेपाली महिलाहरू
नेपाली महिला भलिबल खेलाडीहरू
श्रेणी :विकी विमिन एडिटाथन २०१७ मा बनाइएका वा सुधारिएका लेखहरू
विकी विमिन एडिटाथन २०१९ मा बनाइएका तथा सुधारिएका लेखहरू